**ÚTMUTATÓ**

a táppénz, terhességi-gyermekágyi segély, gyed megállapításához szükséges igazolások, kérelmek kezeléséhez

(2014. március 28-tól)

A 26/2013. sz. gazdasági főigazgatói körlevél alapján a táppénz, terhességi-gyermekágyi segély, gyed megállapításához szükséges igazolásokat, kérelmeket be kell iktatni, az alábbiakban előírt megfelelő szöveget feltüntetni az igazoláson, és az érintett munkavállaló közvetlen vezetőjének alá kell írnia.

Az „Igazolás a pénzbeli ellátásokra vonatkozó igény, és az igazolások átvételéről” című 1. mellékletet minden esetben csatolni kell.

Az elektronikus iktatásnál az irat tárgyában fel kell tüntetni az érintett nevét, a témakört (pl.táppénz), az időtartamot (pl. táppénz mettől meddig).

Bár az iratokat Pereszlényinénél kell leadni, kérjük, az iktatórendszerben az iktatást követően egyből az Emberi-erőforrás Gazdálkodási Főosztálynak adják át.

a) **Orvosi igazolás a keresőképtelen állományba vételről** elnevezésű nyomtatvány – „nagyalakú orvosi igazolás” – hátsó oldalára az érintett dolgozó közvetlen vezetőjének az utolsó munkában töltött napot fel kell tüntetnie és aláírásával el kell látnia.

b) **Orvosi igazolás a folyamatos keresőképtelenségről** elnevezésű nyomtatvány jobb felső sarkában az érintett dolgozó közvetlen vezetője aláírásával igazolja a keresőképtelen állomány folytatásának regisztrálását.

c) **Igazolás kórházi (klinikai) fekvőbeteg-gyógyintézetben a betegség megállapítása, vagy gyógykezelése, illetőleg szülés céljából történő ellátásáról** elnevezésű nyomtatvány hátsó oldalára az érintett dolgozó közvetlen vezetőjének az utolsó munkában töltött napot fel kell tüntetnie és aláírásával el kell látnia.

d) **Nyilatkozat terhességi-gyermekágyi segély megállapításához** elnevezésű nyomtatvány hátsó oldalára az érintett dolgozó közvetlen vezetőjének az utolsó munkában töltött napot fel kell tüntetnie és aláírásával el kell látnia.

e) **Igénybejelentés gyermekgondozási díjra** elnevezésű nyomtatványt a közvetlen vezetőnek nem kell aláírnia, tekintettel arra, hogy a kérelemhez csatolni kell a fizetés nélküli szabadságról szóló engedélyt.